अली मुहम्मद ते राह्, लक्ष्मी कांत ते गिरधारी पंत गीता गा’रदे न। प्रीतम सिंह वायलन, करतार सिंह तबला, ते बम्बो ब्रदर्ज सारंग ते रबाबा बजारदे न। ते राजकुमारी ते खेमा जियां गाने दियां मशीना होन। बटन दबाया ते शुरू होई पेइयां। गांदे मौकै इयां सेही होंदा ऐ जियां दौं जनियां नेईं, इक्कै जनी गारदी ऐ। मठास ते है पर कन्ने गै बेदन बी, हकीकत बी ऐ ते फसान्ना बी, भाव बी हैन पर उं’दे पर काबू बी। फ्ही बी राजकुमारी खेमा कोला बड्डी आर्टिस्ट ऐ-छड़ी उमर च नेईं, सगुआं इस लेई जे खेमा बी इयै सोचदी ऐ, ते उस्सै दे सुरै च अपना सुर मलांदी ऐ।